/* KOM/2011/0492 galutinis */ KOMISIJOS ATASKAITA dėl Reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais taikymo 2010 m.





KOMISIJOS ATASKAITA dėl Reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais taikymo 2010 m. ĮžANGA Ši ataskaita, parengta pagal Reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais[1] 17 straipsnio 1 dalį, apima 2010 m. ir yra grindžiama priede pateiktais suvestiniais statistiniais duomenimis. Šie statistiniai duomenys susiję ne su prašomų dokumentų, o su paraiškų skaičiumi. Paraiškoje praktiškai gali būti nurodytas vienas dokumentas arba visi su konkrečia procedūra susijusios bylos dokumentai. Paraiškos leisti susipažinti su dokumentais, kurie buvo viešai skelbiami paraiškos teikimo metu, neįtrauktos. 1. REGLAMENTO (EB) NR. 1049/2001 PERžIūRA 2. Tebevyksta pirmasis naujos redakcijos Reglamento pasiūlymo, kurį Komisija pateikė 2008 m. balandžio 30 d., svarstymas. 2009 m. kovo 11 d. Parlamentas balsavo dėl pranešimo su pakeitimais, tačiau balsavimą dėl teisėkūros rezoliucijos atidėjo. Po 2009 m. birželio mėn. rinkimų naujasis Parlamentas atnaujino darbą dėl Komisijos pasiūlymo. Konstitucinių reikalų komitetas (AFCO) ir Peticijų komitetas (PETI) priėmė nuomones atitinkamai 2010 m. lapkričio 30 d. ir 2010 m. gruodžio 1 d. Piliečių laisvių komitetas (LIBE) dėl naujo pranešimo projekto dar nebalsavo. Taryboje pasiūlymas apsvarstytas darbo grupėse. 3. 2009 m. gruodžio 1 d. įsigaliojus Lisabonos sutarčiai, 2011 m. kovo 21 d. Komisija pateikė naują pasiūlymą, kuriuo siekė priderinti Reglamentą Nr. 1049/2001 prie Lisabonos sutarties reikalavimų. Šiuo pasiūlymu siekiama išplėsti Reglamento taikymo sritį į ją įtraukiant visas Europos Sąjungos institucijas, įstaigas, organus ir agentūras ir nustatant tam tikrus su Europos Teisingumo Teismu, Europos centriniu banku ir Europos investicijų banku susijusius apribojimus pagal Sutarties dėl Europos Sąjungos veikimo suvestinės redakcijos 15 straipsnio 3 dalį. 4. REGISTRAI IR INTERNETO SVETAINėS 5. 2010 m. į Komisijos dokumentų registrą įtrauktas 18 661 naujas dokumentas (žr. priede pateiktą lentelę). 6. Pagal Reglamento Nr. 1049/2001 17 straipsnio 1 dalį Komisija metinėse ataskaitose turi nurodyti turimų dokumentų, kurie yra slapto pobūdžio, kaip apibrėžta Reglamento 9 straipsnio 1 dalyje[2], todėl į registrą neįtraukti, skaičių. Komisijos viešajame registre registruojami COM, C, OJ, PV ir SEC serijų dokumentai. 2010 m. Komisija neparengė ir negavo jokių vienai iš šių kategorijų priklausančių slapto pobūdžio dokumentų. 7. Tolesnėje lentelėje pateikti 2010 m. statistiniai duomenys apie lankymąsi serverio EUROPA interneto svetainėje „Skaidrumas ir galimybė susipažinti su dokumentais“. Lankytojų skaičius | Apsilankymų skaičius | Peržiūrėtų puslapių skaičius | Iš viso | 48 557 | 61 308 | 452 695 | Vidutiniškai per mėnesį | 4 046 | 5 109 | 37 725 | 8. BENDRADARBIAVIMAS SU KITOMIS INSTITUCIJOMIS PAGAL REGLAMENTą Tarpinstitucinis komitetas, sudarytas pagal Reglamento 15 straipsnio 2 dalį, 2010 m. nesurengė nė vieno posėdžio. Trys institucijos (Europos Parlamentas, Taryba ir Komisija) nuolat palaikė administracinius ryšius, kad užtikrintų nuoseklų Reglamento taikymą. 9. PARAIšKų LEISTI SUSIPAžINTI SU DOKUMENTAIS ANALIZė 10. 2010 m. labai padidėjo pagal Reglamentą Nr. 1049/2001 pateiktų pirminių paraiškų skaičius (6 127 paraiškos, o 2009 m. – 5 055, t. y. 21 % daugiau). 11. Priimtų esminių sprendimų dėl kartotinių paraiškų skaičius 2010 m. išliko stabilus: 2010 m. – 122 esminiai sprendimai, o 2009 m. – 120. Bendras atsakymų į kartotinius pareiškimus skaičius – 152. Dar 30 paraiškų išnagrinėta nepriėmus oficialaus sprendimo pagal Reglamentą Nr. 1049/2001. Tai paraiškos, kurios neteko prasmės, arba prašymai, kurie buvo tvarkomi remiantis kitu tinkamesniu teisiniu pagrindu, pvz., Reglamentu Nr. 45/2001 dėl asmenų apsaugos jiems prašant leisti susipažinti su savo asmens duomenimis. Gautų kartotinių paraiškų skaičius padidėjo nuo 140 2009 m. iki 181 2010 m. Iš gautų kartotinių paraiškų skaičiaus atėmus priimtų sprendimų skaičių gaunamas neišnagrinėtų paraiškų metų pabaigoje skaičius (68). 12. Daugiausia norima susipažinti su konkurencijos politikos dokumentais (9,07 % pirminių paraiškų), toliau – kitos svarbios ES politikos sritys, kaip antai vidaus ir teisingumo reikalai, transportas ir energetika, vidaus rinka, mokesčių ir muitų sąjunga, sveikata ir vartotojų apsauga, aplinkosauga ir įmonių politika. 13. Pagrindinės pareiškėjų kategorijos tebėra akademinė visuomenė (23,24 % pirminių paraiškų), advokatų kontoros (10,69 %) ir pilietinė visuomenė (NVO, interesų grupės; 8,18 % visų paraiškų). 32,68 % pareiškėjų socialinė ir profesinė kategorija nenustatyta. 14. Geografinis pirminių paraiškų pasiskirstymas taip pat labai panašus į praėjusių metų. Nors dėl akivaizdžių priežasčių daugiausia paraiškų (17,95 %) pateikė Belgijoje gyvenantys asmenys arba ten įsikūrusios įstaigos, beveik tiek pat paraiškų gauta iš Vokietijos (16,62 %). Nė viena kita valstybė narė neviršijo 10 % paraiškų, kurių daugiausia gauta iš daugiausia gyventojų turinčių valstybių narių, t. y. Prancūzijos, Italijos, Ispanijos, Jungtinės Karalystės ir Nyderlandų (kartu iš viso gauta 36,45 % paraiškų). Paraiškų iš naujų valstybių narių skaičius šiek tiek padidėjo: 4,23 % paraiškų iš Čekijos ir 2,76 % paraiškų iš Lenkijos. 15. TEISėS SUSIPAžINTI SU DOKUMENTAIS IšIMčIų TAIKYMAS 16. Pirminių paraiškų, kurios buvo visiškai patenkintos, procentinė dalis 2010 m. išliko daugiau kaip 80 % (82,16 %), o pirminių paraiškų, kurios buvo patenkintos iš dalies, procentinė dalis – 5,37 %. 82,16 % atvejų leista susipažinti su visais dokumentais (2009 m. – 84,23 %), o 5,37 % atvejų leista iš dalies susipažinti su dokumentais (2009 m. – 4,11 %). Taigi, kaip ir 2009 m., paraiškų, kurias visiškai atsisakyta patenkinti pirmojoje instancijoje (dėl įvairių priežasčių), procentinė dalis išliko panaši – maždaug 12 %. 17. Sprendimų, kuriais patvirtinama pirminė pozicija, procentinė dalis 2009 m. buvo sumažėjusi, o 2010 m. vėl priartėjo prie 2008 m. lygio (50 % 2010 m., 48,08 % 2008 m. ir tik 22,50 % 2009 m.). Atvejų, kai po pirminio neigiamo atsakymo vėliau leista susipažinti su visais dokumentais, procentinė dalis taip pat priartėjo prie 2008 m. lygio (15,57 % 2010 m., palyginti su 50 % 2009 m. ir 18,59 % 2008 m.). Tačiau atvejų, kai po pirminio neigiamo atsakymo iš dalies leista susipažinti su dokumentais, procentinė dalis pastebimai padidėjo (34,43 % 2010 m., palyginti su 27,50 % 2009 m.). 18. Dvi pagrindinės atsisakymo patenkinti pirmines paraiškas priežastys: 19. inspekcijų, tyrimų ir audito tikslų apsauga (4 straipsnio 2 dalies trečia įtrauka); bendra neigiamų atsakymų procentinė dalis, palyginti su 2009 m., šiek tiek sumažėjo (26,63 %, 2009 m. – 27,61 %); 20. Komisijos sprendimų priėmimo proceso apsauga (4 straipsnio 3 dalis); bendra neigiamų atsakymų procentinė dalis – 26,42 % (2009 m. iš viso – 25,61 %), iš jų 16,80 % susiję su dar nepriimtais sprendimais, o 9,66 % – su vidaus reikmėms skirtomis nuomonėmis. Neigiamų atsakymų, grindžiamų komercinių interesų apsauga, procentinė dalis šiek tiek sumažėjo, palyginti su ankstesniais metais (11,84 % palyginti su 13,99 % 2009 m.). 21. Pagrindinės priežastys, dėl kurių patvirtinamas atsisakymas leisti susipažinti su dokumentais: 22. tyrimų tikslo apsauga (32 %, o 2009 m. – 25,91 %); 23. komercinių interesų apsauga (16,67 %, o 2009 m. – 17,52 %); 24. Komisijos sprendimų priėmimo proceso apsauga: bendra neigiamų atsakymų procentinė dalis – 19,33 % (2009 m. iš viso – 26,64 %), iš jų 11,33 % susiję su dar nepriimtais sprendimais, o 8 % – su vidaus reikmėms skirtomis nuomonėmis. 25. SKUNDAS EUROPOS OMBUDSMENUI 26. 2010 m. ombudsmenas išnagrinėjo 23 skundus prieš Komisiją dėl prašymų leisti susipažinti su dokumentais tvarkymo: 1 skundas išnagrinėtas nenustatant netinkamo administravimo | 2953/2008/FOR | 13 skundų išnagrinėta pateikiant kritinę ir (arba) papildomą pastabą | 3699/2006/ELB | 355/2007/TN(FOR) | 671/2007/PB | 2502/2007/RT | 3163/2007/BEH | 676/2008/RT[3] | 1039/2008/FOR | 1438/2008/DK | 1202/2009/GG | 1207/2009/GG | 1302/2009/TS | 100/2010/GG | 465/2010/FOR | 9 skundai išnagrinėti nenustatant tolesnių veiksmų | 301/2008/IP | 2219/2008/(JMA)MHZ | 2643/2008(TN)RT | 3052/2008(BB)FOR | 966/2009/JMA | 2647/2009/IP | 172/2010/ANA | 1195/2010/OV | 1357/2010/MHZ | 27. 2010 m. Ombudsmenas pradėjo tirti 22 naujus skundus, kurių pagrindinė arba sudėtinė dalis buvo galimybė susipažinti su dokumentais. 28. TEISMINė PERžIūRA 2010 m. buvo intensyviai kuriama teismo praktika[4]. 29. Teisingumo Teismas 2010 m. priėmė keturis sprendimus dėl apeliacinių skundų: 2010 m. sausio 26 d. Sprendimas Internationaler Hilfsfonds prieš Komisiją, C-362/08 P | 2010 m. birželio 29 d. Sprendimas Komisija prieš Technische Glaswerke Ilmenau (TGI), C-139/07 P | 2010 m. birželio 29 d. Sprendimas Komisija prieš Bavarian Lager, C-28/08 P | 2010 m. rugsėjo 21 d. Sprendimas API, Švedija ir Komisija, sunjungots bylos C-514/07P, C-528/07 P, C- 532/07 P | Šiuose keturiuose teismo sprendimuose išsamiai išdėstytas svarbių materialinių ir procedūrinių Reglamento Nr. 1049/2001 aspektų aiškinimas. Kalbant apie materialinius aspektus, dviejuose 2010 m. birželio 29 d. priimtuose sprendimuose ( Bavarian Lager ir TGI ) Teisingumo Teismas pateikė išsamų Reglamento Nr. 1049/2001 4 straipsnio 1 dalies b punkto ir 4 straipsnio 2 dalies 3 įtraukoje nustatytų išimčių aiškinimą. Sprendime API Teisingumo Teismas išaiškino 4 straipsnio 2 dalies 2 įtraukoje nustatytą išimtį. Sprendime Bavarian Lager Teisingumo Teismas nustatė, kad tais atvejais, kai prašoma leisti susipažinti su dokumentais, kuriuose yra asmens duomenų, taikomos visos Duomenų apsaugos reglamento nuostatos, įskaitant nuostatą, pagal kurią asmens duomenų gavėjas turi nustatyti jų atskleidimo būtinybę, ir nuostatą, kuria duomenų subjektui suteikiama teisė bet kada paprieštarauti jo asmens duomenų tvarkymui dėl su jo padėtimi susijusių įtikinamų teisėtų priežasčių. Sprendime TGI Teisingumo Teismas nustatė, kad su Komisijos administracinėmis valstybės pagalbos tyrimų bylomis susijusiems dokumentams taikoma bendroji prielaida, kad juos atskleidus iš principo susilpnėtų tyrimų tikslo apsauga. Valstybės pagalbos reglamente nenustatyta jokia suinteresuotųjų šalių teisė susipažinti su bylos dokumentais. Jei suinteresuotosioms šalims būtų leista su tokiais dokumentais susipažinti remiantis Reglamentu Nr. 1049/2001, kiltų pavojus valstybės pagalbos peržiūros sistemai. Be to, Teismas taip pat nustatė, kad ši prielaida gali būti paneigta, jei pareiškėjas įrodo, kad prašomam dokumentui ta prielaida netaikoma arba kad yra viršesnis viešasis interesas jį atskleisti. Sprendime API Teisingumo Teismas išaiškino rašytinių pareiškimų ir dokumentų, kuriuos institucija pateikė ES teismams, neprieinamumo, kol nesibaigęs teismo procesas, prielaidą. Laikantis panašios logikos kaip ir Sprendime TGI , toks su teismo procesu susijusios išimties aiškinimas grindžiamas teismo procesą reglamentuojančiais teisės aktais ir visuomenės teisių susipažinti su teismo veiklos dokumentais ribojimu. Galiausiai, Sprendime Internationaler Hilfsfonds Teismas išsamiai išdėstė, kad nauja paraiška leisti susipažinti su dokumentu, su kuriuo anksčiau nebuvo leista susipažinti, gali būti bet kada vėl pateikta ir kad tokiu atveju atitinkama institucija, atsižvelgdama į teisinių ir faktinių aplinkybių pokyčius, kurie galėjo per tą laiką įvykti, turi išnagrinėti, ar tos paraiškos atmetimas tebėra pagrįstas. 30. Bendrasis Teismas priėmė penkis sprendimus dėl Komisijos sprendimų: 2010 m. sausio 19 d. Sprendimas Co-Frutta Soc.coop. prieš Komisiją, sujungtos bylos T-355/04 ir T-446/04 | 2010 m. birželio 9 d. Sprendimas Editions Odile Jacob SAS prieš Komisiją, T-237/05 | 2010 m. liepos 7 d. Sprendimas Agrofert prieš Komisiją, T-111/07 | 2010 m. spalio 21 d. Sprendimas D. Umbach prieš Komisiją, T-474/08 | 2010 m. gruodžio 10 d. Sprendimas Ryanair prieš Komisiją, sujungtos bylos T-494/08–T-500/08 ir T-509/08 | Dviem sprendimais dėl galimybės susipažinti su Komisijos tyrimo bylų dokumentais susijungimų kontrolės srityje – Editions Odile Jacob ir Agrofert – Bendrasis Teismas panaikino Komisijos sprendimus pagal Reglamentą Nr. 1049/2001, iš esmės remdamasis tuo, kad dokumentai nebuvo atskirai ir konkrečiai išnagrinėti[5]. Ryanair bylose Bendrasis Teismas rėmėsi Teisingumo Teismo sprendimu TGI byloje ir atmetė paraiškas. Kitose dviejose bylose Bendrasis Teismas patvirtino Komisijos sprendimus pagal Reglamentą Nr. 1049/2001. Paraiška taip pat buvo atmesta 2010 m. spalio 21 d. sprendimu byloje Agapiou Joséphidès prieš Komisiją ir EACEA (Švietimo, garso ir vaizdo bei kultūros vykdomoji įstaiga), T-439/08, kurioje Komisija buvo vienas iš atsakovų, nors ginčijamą sprendimą priėmė EACEA. Galiausiai, reikėtų paminėti dar dvi bylas, kurios buvo išbrauktos iš registro pareiškėjui atsiėmus ieškinį: Shell Hellas prieš Komisiją, 2010 m. sausio 5 d. nutartis,T-245/09 | Soc. des Pétroles Shell prieš Komisiją, 2010 m. sausio 5 d. nutartis, T-251/09 | BAT prieš Komisiją, 2010 m. rugsėjo 6 d. nutartis, T-170/03 | 31. 2010 m. pateikta 14 naujų ieškinių prieš Komisijos sprendimus pagal Reglamentą Nr. 1049/2001. Gerald Steinberg prieš Komisiją, T-17/10 | Internationaler Hilfsfonds e.V. prieš Komisiją, T-36/10 | ClientEarth ir kt. prieš Komisiją, T-120/10 | Evropaïki Dynamiki prieš Komisiją, T-167/10 | Nickel Institute prieš Komisiją, T-180/10 | Reagens SpA prieš Komisiją, T-181/10 | Land Wien prieš Komisiją, T-267/10 | Anne Martin prieš Komisiją, T-291/10 | International Hilfsfonds e.V. prieš Komisiją, T-300/10 | Sophie in 't Veld prieš Komisiją, T-301/10 | Ecologistas en Acción-CODA prieš Komisiją, T-359/10 | Stichting Corporate Europe Observatory prieš Komisiją, T-395/10 | ClientEarth and Others prieš Komisiją, T-449/10 | Evropaïki Dynamiki prieš Komisiją, T-511/10 | 32. Be to, Teisingumo Teismui pateikti trys nauji apeliaciniai skundai dėl Bendrojo Teismo sprendimų. Komisijos pateikti apeliaciniai skundai (žr. 7.2 skirsnį): Komisija prieš Editions Odile Jacob SAS, Lagardère SCA, C-404/10P | Komisija prieš Agrofert Holding a.s., kitos šalys – Švedija, Suomija, Danija, Polski Koncern Naftowy Orlen SA, C-477/10P | Pareiškėjo pateiktas apeliacinis skundas pirmojoje instancijoje: Dieter C. Umbach prieš Komisiją, C-609/10P | 33. IšVADOS 34. 2010 m. vėl gerokai padaugėjo prašymų leisti susipažinti su dokumentais. 2009 m. prašymų skaičius buvo beveik toks pats kaip ir ankstesniais metais – maždaug 5 000, o 2010 m. gauta daugiau kaip 6 000 prašymų. Nepaisant šio 20 % padidėjimo, atskleistų dokumentų rodiklis tebėra aukštas: patenkinami keturi iš penkių prašymų. Reikėtų pažymėti, kad per dešimtmetį prašymų leisti susipažinti su dokumentais skaičius padidėjo nuo 500 iki 6 000 per metus. Palyginti su bendru prašymų skaičiumi, kartotinių paraiškų, skundų ombudsmenui ir paraiškų Teismui skaičius tebėra labai nedidelis. Nors piliečių paraiškų procentinė dalis padidėjo, daugiausia paraiškų leisti susipažinti su dokumentais vis dar pateikia akademinė visuomenė, NVO, interesų grupės ir advokatų kontoros. Daugelis šių prašymų susiję su pažeidimų procedūrų, antimonopolinės teisės, susijungimų, valstybės pagalbos ir antidempingo bylomis. Kaip ir ankstesniais metais, prašymai leisti susipažinti su dokumentais daugiausia susiję su Komisijos įgaliojimais vykdyti ES teisę, užtikrinant skaidrumo ir kitų teisėtų interesų pusiausvyrą ir laikantis taikytinų taisyklių. Kalbant apie Komisijos naujų teisės aktų iniciatyvas, jau pasiektas aukštas skaidrumo lygis, nes daug dokumentų yra paviešinama iš karto. 35. Praėjus dešimtmečiui nuo Reglamento priėmimo, jo įgyvendinimo laikotarpiu sukurta tvirta administracinių procedūrų, susijusių su piliečių teise susipažinti su Komisijos dokumentais, taikymo tvarka. Teisingumo Teismas ir Bendrasis Teismas savo praktika smarkiai prisidėjo ją kuriant. Todėl Komisija tebėra įsitikinusi, kad atliekant Reglamento peržiūrą turėtų būti atsižvelgta į pastarojo dešimtmečio laimėjimus. PRIEDAS Reglamento (EB) Nr. 1049/2001 taikymo statistika Į REGISTRą įTRAUKTų DOKUMENTų SKAIčIUS PIRMINIAI PRAšYMAI GAUTOS IR IšNAGRINėTOS PARAIšKOS 2008 m.[6] | 2009 m. | 2010 m. | Gautos paraiškos | - | 5 401 | 6 361 | Pateikti atsakymai[7][8] | - | 6 636 | 7 148 | Atsakymai, pateikti remiantis Reglamentu Nr. 1049/2001 | 5 197 | 5 055 | 6 127 | REZULTATAS 2008 m. | 2009 m. | 2010 m. | skaičius | % | skaičius | % | skaičius | % | KARTOTINIAI PRAšYMAI GAUTOS IR IšNAGRINėTOS PARAIšKOS 2008 m. | 2009 m. | 2010 m. | Gautos paraiškos | - | 140 | 181 | Atsakymai į paraiškas | - | 134 | 152 | Sprendimai dėl kartotinių paraiškų remiantis Reglamentu Nr. 1049/2001 | 156 | 120 | 122 | REZULTATAS 2008 m. | 2009 m. | 2010 m. | skaičius | % | skaičius | % | skaičius | % | 36. NEIGIAMų ATSAKYMų PASISKIRSTYMAS PAGAL TAIKYTą IšIMTį (%) PIRMINIAI PRAšYMAI 2008 m. | 2009 m. | 2010 m. | 4 straipsnio 1 dalies a punkto pirma įtrauka – Visuomenės saugumo apsauga | 0,18 | 1,36 | 1,94 | 4 straipsnio 1 dalies a punkto antra įtrauka – Gynybos ir karinių reikalų apsauga | 0,82 | 0,54 | 0,14 | 4 straipsnio 1 dalies a punkto trečia įtrauka – Tarptautinių santykių apsauga | 10,24 | 8,17 | 9,83 | 4 straipsnio 1 dalies a punkto ketvirta įtrauka – Finansinės, pinigų ar ekonominės politikos apsauga | 2,9 | 2,09 | 2,15 | 4 straipsnio 1 dalies b punktas – Individo privatumo ir neliečiamumo apsauga | 5,98 | 6,99 | 9,76 | 4 straipsnio 2 dalies pirma įtrauka – Komercinių interesų apsauga | 14,4 | 13,99 | 11,84 | 4 straipsnio 2 dalies antra įtrauka – Teismo proceso ir teisinės pagalbos apsauga | 6,52 | 9,81 | 7,32 | 4 straipsnio 2 dalies trečia įtrauka – Inspekcijų, tyrimų ir audito tikslų apsauga | 26,63 | 27,61 | 26,63 | 4 straipsnio 3 dalies pirma pastraipa – Sprendimų priėmimo procesas, sprendimas dar nepriimtas | 13,5 | 17,80 | 16,80 | 4 straipsnio 3 dalies antra pastraipa – Sprendimų priėmimo procesas, sprendimas jau priimtas: vidaus reikmėms skirtos nuomonės, priimtos per preliminarius svarstymus ir konsultacijas | 15,22 | 7,81 | 9,62 | 4 straipsnio 5 dalis – Valstybės narės arba trečiosios šalies atsisakymas | 3,62 | 3,81 | 3,94 | iš viso | 100 | 100 | 100 | KARTOTINIAI PRAšYMAI 2008 m. | 2009 m. | 2010 m. | 4 straipsnio 1 dalies a punkto pirma įtrauka – Visuomenės saugumo apsauga | 0,42 | 2,55 | 2,67 | 4 straipsnio 1 dalies a punkto antra įtrauka – Gynybos ir karinių reikalų apsauga | 0,42 | 0 | 0 | 4 straipsnio 1 dalies a punkto trečia įtrauka – Tarptautinių santykių apsauga | 5,91 | 4,38 | 6,67 | 4 straipsnio 1 dalies a punkto ketvirta įtrauka – Finansinės, pinigų ar ekonominės politikos apsauga | 0,84 | 3,28 | 3,33 | 4 straipsnio 1 dalies b punktas – Individo privatumo ir neliečiamumo apsauga | 5,06 | 14,23 | 9,33 | 4 straipsnio 2 dalies pirma įtrauka – Komercinių interesų apsauga | 24,89 | 17,52 | 16,67 | 4 straipsnio 2 dalies antra įtrauka – Teismo proceso ir teisinės pagalbos apsauga | 3,8 | 5,47 | 10 | 4 straipsnio 2 dalies trečia įtrauka – Inspekcijų, tyrimų ir audito tikslų apsauga | 27,85 | 25,91 | 32 | 4 straipsnio 3 dalies pirma pastraipa – Sprendimų priėmimo procesas, sprendimas dar nepriimtas | 17,3 | 12,77 | 11,33 | 4 straipsnio 3 dalies antra pastraipa – Sprendimų priėmimo procesas, sprendimas jau priimtas: vidaus reikmėms skirtos nuomonės, priimtos per preliminarius svarstymus ir konsultacijas | 12,24 | 13,87 | 8 | 4 straipsnio 5 dalis – Valstybės narės atsisakymas | 1,27 | - | - | iš viso | 100 | 100 | 100 | PRAšYMų PASISKIRSTYMAS PAGAL PAREIšKėJų SOCIALINę IR PROFESINę KATEGORIJą (%) 2008 m. | 2009 m. | 2010 m. | Akademinė visuomenė | 31,03 | 21,29 | 23,24 | Valstybės institucijos (ne ES institucijos) | 14,19 | 7,33 | 13,56 | Advokatai | 11,01 | 10,24 | 10,69 | Kitos ES institucijos | 6,3 | 3,77 | 8,32 | Pilietinė visuomenė (interesų grupės, pramonės atstovai, NVO ir kt.) | 18,26 | 9,85 | 8,18 | Žurnalistai | 2,46 | 2,02 | 3,35 | Išsamiau nenurodyta | 16,75 | 45,5 | 32,68 | iš viso | 100 | 100 | 100 | PARAIšKų GEOGRAFINIS PASISKIRSTYMAS (%) 2008 m. | 2009 m. | 2010 m. | Belgija | 18,93 | 18,26 | 17,95 | Vokietija | 16,89 | 16,61 | 16,62 | Prancūzija | 8 | 8,01 | 9,05 | Italija | 8,54 | 7,18 | 8,85 | Jungtinė Karalystė | 6,34 | 6,23 | 7,24 | Ispanija | 5,29 | 6,27 | 6,86 | Nyderlandai | 4,83 | 5,45 | 4,43 | Čekija | 1,26 | 1,11 | 4,23 | Lenkija | 2,57 | 2,86 | 2,76 | Švedija | 1,44 | 2,13 | 2,18 | Austrija | 2,11 | 1,98 | 2,08 | Liuksemburgas | 2,61 | 1,71 | 1,99 | Danija | 2,45 | 1,63 | 2,02 | Airija | 1,28 | 0,72 | 1,49 | Graikija | 1,93 | 1,06 | 1,22 | Portugalija | 1,5 | 1,61 | 1,16 | Rumunija | 0,58 | 0,93 | 1,11 | Suomija | 1,08 | 0,78 | 0,81 | Vengrija | 0,86 | 0,70 | 0,89 | Bulgarija | 0,36 | 0,56 | 0,69 | Slovakija | 0,24 | 0,50 | 0,56 | Slovėnija | 0,32 | 0,39 | 0,52 | Lietuva | 0,62 | 0,35 | 0,31 | Malta | 0,2 | 0,30 | 0,22 | Kipras | 0,22 | 0,20 | 0,20 | Latvija | 0,28 | 0,06 | 0,13 | Estija | 0,1 | 0,17 | 0,09 | ES nepriklausančios Europos šalys | 2,12 | 0,83 | 0,50 | Šiaurės Amerika | 1,16 | 0,37 | 0,11 | Australija ir Naujoji Zelandija | 0,14 | 0,07 | 0,09 | Afrika | 0,04 | 0,20 | 0,05 | Pietų Amerika | 0,06 | 0,09 | 0,05 | Azija | 0,46 | 0,19 | 0,04 | Išsamiau nenurodyta | 5,24 | 10,57 | 3,49 | iš viso | 100 | 100 | 100 | PAGAL INTERESų SRITį (%) Generalinis direktoratas / Tarnyba | 2008 m. | 2009 m. | 2010 m. | SG – Generalinis sekretoriatas | 9,38 | 10,10 | 11,64 | COMP – Konkurencija | 7,18 | 7,03 | 9,07 | JUST – Teisingumas + HOME – Vidaus reikalai (buvęs JLS) | 6,69 | 7,74 | 8,38 | MOVE – Mobilumas ir Transportas + ENER – Energetika (buvęs TREN) | 8,18 | 8,02 | 7,14 | MARKT – Vidaus rinka | 7,28 | 7,27 | 6,14 | ENV – Aplinka + CLIMA – Klimato politika | 6,07 | 8,37 | 6,07 | SANCO – Sveikata ir vartotojų apsauga | 5,74 | 4,69 | 5,44 | TAXUD – Mokesčių ir muitų sąjunga | 5,17 | 6,20 | 5,30 | ENTR – Įmonės | 5,91 | 4,55 | 4,48 | RELEX – Išorės santykiai | 2,39 | 2,25 | 3,29 | AGRI – Žemės ūkis | 3,6 | 4,07 | 3,15 | REGIO – Regioninė politika | 3,42 | 3,67 | 3,06 | TRADE – Prekyba | 2,72 | 2,08 | 3,06 | DEVCO – Vystymasis ir bendradarbiavimas – EuropeAid (buvęs DEV + AIDCO) | 3,22 | 2,75 | 2,77 | EMPL – Užimtumas ir socialiniai reikalai | 3,72 | 3,28 | 2,74 | SJ – Teisės tarnyba | 1,75 | 1,80 | 2,68 | ECFIN – Ekonomikos ir finansų reikalai | 1,23 | 1,87 | 2,32 | HR – Žmogiškieji ištekliai ir saugumas (buvęs ADMIN) + OIB + OIL - Infrastruktūros ir logistikos biurai Briuselyje ir Liuksemburge + PMO – Individualių išmokų administravimo ir mokėjimo biuras | 4,54 | 3,15 | 2,29 | RTD – Moksliniai tyrimai, JRC – Jungtinis tyrimų centras | 1,36 | 1,74 | 1,82 | INFSO – Informacinė visuomenė | 2,3 | 2,29 | 1,79 | ELARG – Plėtra | 1,5 | 1,74 | 1,47 | BUDG – Biudžetas | 1,07 | 1,07 | 1,24 | EAC – Švietimas ir kultūra | 1,4 | 1,44 | 1,13 | COMM – Komunikacija | 0,85 | 0,41 | 0,74 | MARE – Jūrų reikalai ir žuvininkystė | 1,13 | 0,79 | 0,66 | DGT – Vertimas raštu | 0,32 | 0,13 | 0,36 | ESTAT – Eurostatas | 0,22 | 0,11 | 0,31 | CAB – Komisijos narių kabinetai | 0,43 | 0,30 | 0,28 | ECHO – Humanitarinė pagalba | 0,15 | 0,24 | 0,28 | OLAF – Europos kovos su sukčiavimu tarnyba | 0,62 | 0,24 | 0,27 | OPOCE – Leidinių biuras | 0,05 | 0,19 | 0,19 | EPSO – Personalo atrankos tarnyba | 0,23 | 0,26 | 0,14 | IAS – Vidaus audito tarnyba | 0,07 | 0,02 | 0,09 | DIGIT – Informatika | 0 | 0,07 | 0,09 | SCIC – Vertimas žodžiu | 0,02 | 0,02 | 0,08 | BEPA – Europos politinių patarėjų biuras | 0,07 | 0,06 | 0,03 | iš viso | 100 | 100 | 100 | [1] OL L 145, 2001 5 31, p. 43. [2] „[...] iš institucijų arba jų įsteigtų agentūrų, iš valstybių narių, trečiųjų šalių arba tarptautinių organizacijų kilę dokumentai, kurie, priklausomai nuo atitinkamos institucijos taisyklių, klasifikuojami kaip „TRÈS SECRET/TOP SECRET“ (YPATINGAI SLAPTI), „SECRET“ (SLAPTI) arba „CONFIDENTIEL“ (KONFIDENCIALŪS) ir kurie gina esminius Europos Sąjungos arba vienos ar daugiau valstybių narių interesus 4 straipsnio 1 dalies a punkte minimose srityse, ypač susijusius su visuomenės saugumu, gynyba ir kariniais reikalais“ (9 straipsnio 1 dalis). [3] Dėl šio skundo taip pat parengta speciali Europos ombudsmeno ataskaita. [4] Daugiau informacijos apie kiekvieną iš toliau nurodytų bylų rasite http://curia.europa.eu/jurisp/cgi-bin/form.pl?lang=lt. [5] Taip pat žr. šios ataskaitos 7.4 skirsnį. [6] Atkreipkite dėmesį į tai, kad Komisija negali pateikti 2008 m. palyginamų statistinių duomenų, susijusių su gautų paraiškų ir pateiktų atsakymų kategorijomis nei pirminių, nei kartotinių prašymų atžvilgiu. [7] Atkreipkite dėmesį į tai, kad viename prašyme gali būti nurodyti keli dokumentai, todėl gali būti pateikti keli skirtingi atsakymai. [8] Atkreipkite dėmesį į tai, kad į pateiktų atsakymų kategoriją įtraukiami pateikti atsakymai, kuriems netaikomas Reglamentas Nr. 1049/2001, pavyzdžiui, atsakymai, pateikti pagal Reglamentą Nr. 45/2001.